รับเปิดเมือง! กกร. จัดเสวนา “ถามมา-ตอบไป” เพื่อประเทศไทยที่ดีกว่าเดิม” 19-20 พ.ค.นี้
"กกร." จัดเสวนา "Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม” ครั้งแรกในไทย แลกเปลี่ยนความคิดเชิงสร้างสรรค์ โดยความร่วมมือของภาคการศึกษา ภาครัฐ เอกชนและสังคม กับ 50 ประเด็นคำตอบจากผู้ทรงคุณวุฒิระดับประเทศกว่า 35 คน ระหว่างวันที่ 19-20 พฤษภาคม 2565
"กกร." จัดเสวนา "Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม” ครั้งแรกในไทย แลกเปลี่ยนความคิดเชิงสร้างสรรค์ ระหว่างวันที่ 19-20 พ.ค.นี้
12 พ.ค. 2565

สมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัย สมาคมนิสิตเก่าคณะพาณิชยศาสตร์และการบัญชีแห่งจุฬาลงกรณ์มหาวิทยาลัย และสมาคมนิสิตเก่าเศรษฐศาสตร์แห่งจุฬาลงกรณ์มหาวิทยาลัย และคณะกรรมการร่วมภาคเอกชน 3 สถาบัน (กกร.) ได้แก่ สภาหอการค้าแห่งประเทศไทย สภาอุตสาหกรรมแห่งประเทศไทย และสมาคมธนาคารไทย ร่วมกับ Knowledge Partners คือ BRANDi and Companies และหลักสูตร Innovative Engineering for Sustainability ร่วมจัดงานเสวนา “Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม” ครั้งแรกในไทย ระหว่างวันที่ 19-20 พฤษภาคม 2565
อีกทั้งเพื่อเป็นเวทีเพื่อแลกเปลี่ยนความคิดเชิงสร้างสรรค์โดยความร่วมมือของภาคการศึกษา ภาครัฐ เอกชนและสังคม กับ 50 ประเด็นคำตอบจากผู้ทรงคุณวุฒิระดับประเทศกว่า 35 คน เพื่อนำไปสู่ความร่วมมือในการพัฒนาประเทศให้ดีกว่าร่วมกัน

สำหรับงานนี้พล.อ. ประยุทธ์ จันทร์โอชา นายกรัฐมนตรี มีกำหนดการกล่าวปาฐกถาพิเศษในวันที่ 19 พฤษภาคม พร้อมนำทีมคณะรัฐมนตรี ผนึกผู้ทรงคุณวุฒิจากภาคการศึกษาและเอกชนร่วมเสวนาตอบคำถามค้างคาใจและแลกเปลี่ยนความคิดเชิงสร้างสรรค์ในด้านภาพรวมของประเทศไทย เศรษฐกิจ สังคม สิ่งแวดล้อม คุณภาพชีวิต และกฎหมายที่สำคัญ ตลอดสองวัน
นอกจากนี้รับชมเสวนาบนเวทีหลักในวันที่ 19 – 20 พฤษภาคม เวลา 09:00-16:30 น. ทางช่องยูทูบ BetterThailand2022 (ลิงก์ https://www.youtube.com/watch?v=FmUDRpXVXbE&amp;ab_channel=BetterThailand2022)

สำหรับบุคคลทั่วไป สามารถรับชมนิทรรศการจากภาครัฐและเอกชน พร้อมสนุกกับกิจกรรมมากมายตลอดสองวันที่โซนนิทรรศการ ชั้น 5 รอยัล พารากอน ฮอลล์ อาทิ Workshop ปรุงอาหารกับ “เชฟชุมพล” ต่อยอดอาหารพื้นถิ่นโดยใช้วัตถุดิบแบบ Plant-Based? พบกับ “โตโน่ ภาคิน” ทูตแห่งมหาสมุทรเพื่อความยั่งยืนแห่งภูมิภาคเอเชียแปซิฟิก และการแสดง “Thai Fighting Spirit” โดย depa และกลุ่ม “คิดบวกสิปป์” และ “Asia7” เป็นต้น
สำหรับกำหนดการงานเสวนา “”Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม”
